Sorin Cârțu și-a luat gândul de la titlu: "Ne-am bătut joc de multe meciuri în care am avut punctele în mână"
Universitatea Craiova începe play-off-ul de pe locul 4, cu 25p, la 7 de liderul FCSB.
"Ne-am bătut joc de multe meciuri în care am avut punctele în mână", recunoaște Sorin Cârțu
Formația antrenată de bulgarul Ivaylo Petev ca juca în prima etapă pe terenul lui CFR Cluj, după care primește replica Rapidului.
Fostul jucător, antrenor și președinte al grupării oltene, Sorin Cârțu, spune că este aproape imposibil la Universitatea să câștige campionatul în acest sezon.
"Cu victoria Rapidului (n.r. – 4-0 cu FCSB), campionatul s-a relansat. La ceea ce am oferit noi, Universitatea Craiova, în campionatul acesta, ar trebui să se alinieze foarte multe planete.
Noi ne-am bătut joc de campionatul acesta, ne-am bătut joc de foarte multe meciuri în care am avut punctele în mână. Trebuie să facem un play-off perfect, fără greșeală", a spus el.
"Dacă ne uităm la prima repriză din meciul cu FC U Craiova, îți trece pofta de campionat. A doua repriză ne-a adus altă stare de spirit. În play-off întâlnești și echipe mai bune ca tine.
Dacă în tur facem 11 puncte, putem privi cu alt tupeu returul. Dar, în primele trei meciuri jucăm cu CFR, Rapid și apoi FCSB, deci este dificil", a adăugat Cârțu, potrivit ProSport.
În ultimele două etape din turul play-off-ului, Universitatea joacă acasă cu Farul și în deplasare cu Sepsi.